क्राइम अलर्ट : जनरल स्टोर मालिक से हुई लूट मामले में 4 आरोपी चढ़ें पुलिस के हत्थे
Channel: SANSANI OF INDIA ( सनसनी ऑफ़ इंडिया )
Date: 2023-02-23

#shorts 
रोहिणी इलाके में जनरल स्टोर मालिक से लूट के मामले में  पुलिस के हाथ बड़ी सफलता लगी है. रोहिणी जिले की एएटीएस और स्पेशल स्टाफ की टीम ने मामले में चार आरोपियों को गिरफ्तार किया है. आरोपियों की पहचान मंगोलपुरी निवासी 23 वर्षीय संदीप, मंगोलपुरी निवासी 30 वर्षीय राहुल उर्फ बकरा, श्याम कॉलोनी बुध विहार निवासी 33 वर्षीय रवि उर्फ मानसिक उर्फ रमेश और भलस्वा डेरी निवासी 24 वर्षीय मनीष उर्फ मन्ना के रूप में हुई है. इन्होने बीते 12 फरवरी को कार चालक के सिर में पिस्टल की बट मारकर और उसके कर्मचारियों को गोली मारने की धमकी देकर छह लाख बीस हजार रुपये की लूट को अंजाम दिया था. आरोपियों के कब्जे से लूट की रकम में से पचास हजार रुपये, वारदात में इस्तेमाल होंडा सिटी कार और खिलौना पिस्टल बरामद की गई है.  

पुलिस टीमों ने घटनास्थल के आसपास लगे दर्जनों सीसीटीवी कैमरों की फुटेज खंगाली और अपने लोकल इनपुट का सहारा लिया. काफी मशक्कत के बाद आरोपियों को उनके ठिकानों पर छापेमारी कर गिरफ्तार कर लिया गया.